text: Nyt koncept: Forbrugere køber fødevarer ved producenten 
  20 juni 2017 kl. 18.38
  Madsamling.dk er et koncept, hvor forbrugerne køber fødevarer direkte ved producenten. Nu er konceptet kommet til Vejle. 
  Der har længe været en tendens til, at forbrugerne vil kende historien bag de madvarer, de putter i munden. Den tendens udnytter en side, der hedder madsamling.dk. Nu er konceptet også kommet til Vejle.
  Via hjemmesiden kan forbrugerne bestille fødevarer hos lokale producenter. I Vejle bliver fødevarerne afhentet i Spinderihallerne, hvor forbrugerne møder producenterne ansigt til ansigt.
  En af dem, der har benyttet sig af konceptet, er Charlotte Skovlyst.
  Charlotte Skovlyst, handicaphjælper.: "Det er da lidt sjovt, for det er lidt mere personligt end bare at gå ned i supermarkedet."
  - Det er da lidt sjovt, for det er lidt mere personligt end bare at gå ned i supermarkedet, siger Charlotte Skovlyst til TV SYD.
  Varerne hun har købt er fra en lille bondegård lidt syd for Vejle. Her producerer Helle Birgitte Christensen og hendes mand fødevarer. Hun er glad for, at der er kunder til konceptet.
  - Fordelen er, at jeg ved lige præcis, hvordan varerne er lavet. Det er dejligt, at der kommer kunder, der efterspørger det, jeg kan give dem, siger Helle Birgitte Christensen. 
  Madsamling.dk begyndte i Frankrig i 2011 og har siden bredt sig.
  